Приложение № 4

**Д О Г О В О Р**

**за възлагане на поръчка с предмет « Доставка на санитарни материали и лични предпазни средства»**

№ \_\_\_\_\_ /\_\_\_\_\_\_\_\_\_\_\_\_ 2024 г.

Днес,\_\_\_\_\_\_\_\_\_\_\_\_\_\_\_2024 г. в гр.София на основание чл.20, ал.4, т.3 от ЗОП се сключи настоящият договор, между:

**НАЦИОНАЛЕН ЦЕНТЪР ПО ЗАРАЗНИ И ПАРАЗИТНИ БОЛЕСТИ**, БУЛСТАТ №000662721 ,със седалище и адрес на управление гр. София, Район Оборище, бул. "Янко Сакъзов"  №26, представляван от проф. д-р Ива Христова - Директор, наричан за краткост **ВЪЗЛОЖИТЕЛ**,

И

……………, с ЕИК, седалище и адрес на управление:………., представлявано от ……………., наричано за краткост **ИЗПЪЛНИТЕЛ**,

**І. ПРЕДМЕТ И ЦЕНА НА ДОГОВОРА**

**Чл.1.** (1) Изпълнителят се задължава да достави на Възложителя след заявка стоките по **Обособени позиции №…………….,** съгласно Техническо предложение, подробно описани в – Приложение № 1, което е неразделна част от този договор, срещу обща цена в размер до\_\_\_\_\_\_\_\_\_\_\_\_\_\_\_\_\_\_\_ **лева** без включен ДДС. Единичните цени на отделните стоки са съгласно Ценово предложение на Изпълнителя подробно описани в – Приложение № 1

(2) В цената по ал.1 са включени и всички разходи на Изпълнителя по изпълнение на доставката на стоките до мястото на изпълнение: всички разходи за опаковане, транспорт, товарене, разтоварване,техническа документация, както и други разходи по дейности, необходими за цялостното изпълнение на поръчката .

**Чл.2.** Посочените в Приложение № 1 количества на стоки са „количества до”, т.е. Възложителят не е длъжен да заяви за доставка цялото договорено количество, а има право да заявява количества, съгласно действителните си нужди.

**ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.3.** Изпълнителят

3.1. се задължава да доставя на Възложителя заявените от последния стоки в уговорения срок, придружени със съответните документи и сертификати;

3.2.се задължава да предава на Възложителя стоките, в заявените от последния вид и количество.

3.3. има право да получи договореното възнаграждение съгласно клаузите на договора.

**Чл.4** Изпълнителят следва да осигури доставка с еквивалентни или по-високи параметри от оферираните, на същата цена в случай, че след подписване на договор не може да достави стоките предмет на договора поради спиране от производство или каквато и да е друга причина.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5.** Възложителят се задължава:

5.1. да приеме доставените от Изпълнителя в уговорените срокове и на уговореното място стоки, когато те съответстват по вид и количество на направената заявка като провери съответствието им с предварителните условия и наличието на придружаващите ги документи. При наличие на несъответствие между доставените консумативи с посочените производител, марка, каталожен номер, технически характеристики и други данни, съдържащи се в офертата, на базата на които е избран Изпълнителят, Възложителят може да откаже приемането им;

5.2. да заплати на Изпълнителя заявените и доставени стоки в уговорените срокове, когато същите отговарят на техническата спецификация и изискванията на Възложителя.

**ІV. СРОКОВЕ ЗА ДОСТАВЯНЕ**

**Чл.8.** Изпълнителят се задължава да доставя на Възложителя заявените от него стоки в срок до 60 календарни дни от датата на заявка.

**Чл.9.** Изпълнителят се задължава да уведомява Възложителя за всяка предстояща доставка не по-късно от 12 (дванадесет) часа преди експедицията.

**V. МЯСТО НА ДОСТАВЯНЕ И РИСК**

**Чл.10.** Мястото за доставяне е град София, бул. "Янко Сакъзов" №26. Всички разходи за опаковане, транспорт, товарене, разтоварване,техническа документация, както и други разходи по дейности, необходими за цялостното изпълнение на поръчката до склада на Възложителя се извършва от Изпълнителя за негова сметка.

**Чл.11.** Рискът от случайното погиване или повреждане преминава върху Възложителя от момента на приемането на стоките, което се удостоверява с подписването на приемно-предавателен протокол от страните.

**VІ. ГАРАНЦИИ, КАЧЕСТВО И СРОК НА ГОДНОСТ**

**Чл.12. ВЪЗЛОЖИТЕЛЯТ** може да откаже приемането на стоките, ако в деня на тяхното приемане остатъчният срок на годност е по – малък от 50% от обявените от производителите.

**VІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.13.** (1) Изпълнителят гарантира изпълнението на произтичащите от настоящия договор свои задължения с гаранция за изпълнение в размер 3% от стойността на договора без ДДС.Гаранцията се внася по банкова сметка на Възложителя или се учредява като безусловна и неотменима банкова гаранция или сключена застраховка в полза на Възложителя със срок на валидност не по-малко от 30 календарни дни след изтичане срока на договора. Банковата сметка за внасяне на гаранция за изпълнение е:

БНБ Централно управление, IBAN – BG28 BNBG 9661 3300 1509 03, BIC BNBGBGSD

(2) Възложителят има право да удържи от гаранцията всички дължими от Изпълнителя неустойки, както и всички суми, които Изпълнителят дължи при отстраняване на дефекти за сметка на последния. Възложителят има право да получи всички дължими неустойки и компенсации в пълен размер, включително в случаите, в които надвишават размера на гаранцията по ал.1.

(3) При липса на възражения по изпълнението на договора Възложителят освобождава гаранцията по ал. 1, внесена като парична сума или връща банковата гаранция/застраховка в срок до 30 (тридесет) календарни дни след изтичането на срока на договора, без да дължи лихви за периода, през който средствата законно са престояли при него.

(4) Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранцията за изпълнение.

**VІІІ. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ**

**Чл.14.** Възложителят има право да предявява пред Изпълнителя рекламации за:

а/ количество и/или некомплектованост на доставените стоки и/или на придружаващата ги документация (явни недостатъци);

б/ качество (скрити недостатъци):

* при доставяне на стоки не от уговорения вид;
* при установяване на дефекти.

**Чл.15.** Рекламациите за явни недостатъци могат да бъдат предявявани в 20-дневен срок от доставянето и приемането с приемо-предавателен протокол.

**Чл.16.** Възложителят е длъжен да уведоми писмено Изпълнителя за наличието на скрити недостатъци в 20-дневен срок от установяването им.

**Чл.17.** Във всяка рекламация се посочват: номерът на договора, точното количество на получените консумативи с номера, основанието за рекламацията и конкретното искане на Възложителя.

**Чл.18.** В 5 /пет/ дневен срок от получаването на рекламацията Изпълнителят е длъжен да отговори на Възложителя в писмена форма конкретно приема ли рекламацията или я отхвърля.

**Чл.19.** В случай на рекламация за явни недостатъци Изпълнителят е длъжен в 10-дневен срок от получаването на рекламацията, за своя сметка и на свой риск, да достави на място договорените стоки.

**Чл.20.** В случай на рекламация за скрити недостатъци Изпълнителят е длъжен в 14-дневен срок от получаването на рекламацията, за своя сметка и на свой риск, да замени консумативите, които не са с необходимото качество, или да върне на Възложителя съответната част от заплатената цена, заедно с лихвите от деня на плащането.

**Чл.21.** Правото на избор между посочените по-горе варианти – да се върне съответната част от заплатената цена или да се доставят нови стоки принадлежи на Възложителя, като разходите по новото доставяне са за сметка на Изпълнителя.

**ІХ. САНКЦИИ И НЕУСТОЙКИ**

**Чл.22.** (1) При забава на Изпълнителя да изпълни задължението си за доставка, както и в случай, че при предаването на стоките на Възложителя се открият недостатъци или несъответствие с договора, той дължи неустойка в размер на 0.5% (нула цяло и пет десети от процента) от стойността на доставката за всеки просрочен ден, но не повече от 5% (пет процента) от стойността на целия договор.

(2) Ако при наличие на рекламации Изпълнителят не изпълни задълженията си по този договор в срок, същият дължи на Възложителя неустойка в размер на цялата стойност на рекламирания продукт.

(3) В случаите, че Изпълнителят не изпълни задължението си по чл.4, същият дължи неустойка в размер на 15% (петнадесет процента) от стойността на съответния консуматив.

(4) В случаите по ал.1 - 3 Възложителят може да удържи неустойката от гаранцията за добро изпълнение или да прихване неустойката от дължимо плащане към Изпълнителя без допълнително да кани или уведомява Изпълнителя.

**Чл.23.** При забава на Възложителя при заплащането на стоките, той дължи неустойка в размер на 0.5% (нула цяло и пет десети от процента) от стойността на неплатената сума за всеки просрочен ден, но не повече от 5% (пет процента) от стойността на просроченото плащане.

**Чл.24.** Възложителят запазва правото си да търси обезщетение по общия ред за вредите, надхвърлящи размера на неустойките по този раздел. Неустойките могат да бъдат удържани от дължимо към Изпълнителя плащане.

**Х. УСЛОВИЯ И НАЧИН НА ПЛАЩАНЕ**

**Чл.25.** Плащанията по този договор се извършват в български лева чрез банкови преводи от страна на Възложителя по следната банкова сметка на Изпълнителя: …………………………………………...............................……........……………………………….

…………………………………………...............................…………........………………………….

**Чл.26.** Консумативите се заплащат по цените, посочени в приложението към този договор, които не подлежат на промяна за срока на действие на този договор.

**Чл.27.** Възложителят заплаща цената на заявените и доставени стоки до 60 дни, след доставка и приемане стоките, и след като Изпълнителят му представи следните документи:

* фактура;
* приемно-предавателен протокол;
* заявка от Възложителя;
* други документи, ако има такива.

**ХІ. СПОРОВЕ**

**Чл.28.** Възникналите във връзка с изпълнението на този договор спорове между страните ще бъдат решавани чрез преговори между тях.

**Чл.29.** В случай, че по конкретен спор не бъде постигнато споразумение между страните, то същият ще бъде разрешен съгласно действащото в Република България законодателство.

**ХІІ. СРОК НА ДОГОВОРА**

**Чл.30.** Този договор влиза в сила от датата на неговото подписване и поражда действие в продължение на 12 (дванадесет) месеца.

**ХІІІ. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл.31** (1) Настоящият Договор се прекратява в следните случаи:

1. По взаимно съгласие на Страните, изразено в писмена форма;

2. С изтичане на уговорения срок или с изчерпване на количествата;

3. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 90 дни;

4. При прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5. При условията по чл. 5, ал. 1, т. 3, б. ”б” от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС).

**Чл.32.** (1) Възложителят може да прекрати Договора без предизвестие, с уведомление, изпратено до Изпълнителя:

1. При системно (три и повече пъти) неизпълнение на Изпълнителя на задължения по договора;

2. При пълно неизпълнение на задълженията на Изпълнителя по договора;

3. При забава продължила повече от 30 (тридесет) дни или при пълно неизпълнение на задължения по договора;

**Чл.33.** (1) Възложителят може да развали договора едностранно с 5 (пет) дневно писмено предизвестие и когато Изпълнителят допусне нередности или измами в работата си, които водят до материални щети.

„Нередност“ е всяко нарушение на разпоредбите на Финансовите меморандуми на ЕС, свързаните с тях договори и/или българското законодателство (включително Споразуменията за изпълнение на проекти по оперативните програми на ЕС чрез изпълнителни агенции), като резултат от действие или пропуск на стопански субект (служители, физически или юридически лица или други органи), което е довело или би могло да доведе до ощетяване на общия бюджет на Европейските общности или националния бюджет на България, чрез неоправдан разход. Всички форми на корупция са също нередност.

„Измама“ е всяко умишлено действие, свързано с използването или представянето на грешни, неточни или непълни декларации или документи, което води до злоупотреба или неоправдано използване на средства от общия бюджет на Европейските общности или бюджетите, управлявани от Европейските общности или от тяхно име; прикриване на информация; - нарушение на конкретно задължение, водещо до резултатите, споменати в предходната точка; - разходване на такива средства за цели, различни от тези, за които са отпуснати първоначално.

(2) Възложителят може да развали Договора по реда и при условията предвидени в него или в приложимото законодателство.

**XIV. СЪОБЩЕНИЯ**

**Чл.34.** (1) Страните определят следните адреси и лица за контакти:

Зa Възложителя- гр. София, бул. „Янко Сакъзов“ №26, тел. \_\_\_\_\_\_\_\_\_\_\_\_\_, е-mail: \_\_\_\_\_\_\_\_\_\_\_\_\_\_\_\_\_\_, лице за контакти :................................................................

Зa Изпълнителя- гр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, тел. \_\_\_\_\_\_\_\_\_\_\_\_\_, е-mail: \_\_\_\_\_\_\_\_\_\_\_\_\_\_\_\_\_\_, лице за контакти \_\_\_\_\_\_\_\_\_\_\_\_\_\_\_\_\_\_\_\_\_\_\_

(2) Ако някоя от страните промени посочените по-горе адреси и координати, без да уведоми другата страна, последната не отговаря за неполучени съобщения.

**XV. ДРУГИ УСЛОВИЯ**

**Чл. 35.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП

**Чл.36.** Всяка от страните по този договор се задължава да не разпространява информация за другата страна станала й известна при или по повод изпълнението на договора.

**Чл.37.** Всеки спор относно съществуването и действието на настоящия договор или във връзка с него или с неговото нарушаване, включително споровете и разногласията относно действителността, тълкуването, изпълнението или неизпълнението или прекратяването му, ще се уреждат от страните по споразумение.

**Чл.38.** При непостигане на споразумение страните се договарят да отнесат спора за разглеждане и решаване от компетентния съд.

**Чл.39.** Нищожността на никоя клауза от настоящия договор, която бъде обявена за противречаща на приложимия закон, няма да направи невалидна никоя друга негова клауза или договора като цяло.

**Чл. 40**. Обработването на лични данни на физически лица в процеса на изпълнение на настоящия договор, ще се извършва при условията на чл. 28 от Общия регламент за защита на личните данни - Регламент (ЕС) 2016/679 и приложимото национално законодателство. Страните приемат и дават съгласието си за съхранение и обработване на личните им данни за целите на настоящата процедура.

**Чл.41 (1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на Договора.

**Чл. 42**. Неразделна част от този договор са техническо и ценово предложение- Приложение №1

Договорът е съставен и подписан в два еднообразни екземпляра – по един за всяка от страните.

За Възложителя:\_\_\_\_\_\_\_\_\_\_\_\_\_\_\_\_\_\_\_ За Изпълнителя:\_\_\_\_\_\_\_\_\_\_\_\_\_\_\_\_\_\_\_\_\_\_

/проф.д-р Ива Христова дмн, мзм

- Директор/ /…………………………/